Държавен вестник, бр. 45, 2023 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  45
те, включително и положенията, създадени 
вследствие на нарушаване на разпоредбите на 
настоящия Устав, в който са изложени целите 
и принципите на Организацията.
Член 15
1. Общото събрание получава и разглежда 
годишните и специалните доклади на Съвета 
за сигурност; тези доклади трябва да съдържат 
отчет за мерките, които Съветът за сигурност 
е решил да предприеме или е предприел за 
поддържането на международния мир и си­
гурност.
2. Общото събрание получава и разглежда 
докладите на другите органи на Организа­
цията.
Член 16
Общото събрание изпълнява, що се отнася 
до международната система за попечител­
ство, функциите, които са му възложени въз 
основа на глави ХII и ХIII, включително и 
одобряването на споразуменията за попечи­
телство, отнасящи се до райони, които не са 
определени като стратегически.
Член 17
1. Общото събрание разглежда и утвърж­
дава бюджета на Организацията.
2. Разходите на Организацията се поемат 
от членовете според установеното от Общото 
събрание разпределение.
3. Общото събрание разглежда и одобрява 
всички финансови и бюджетни споразумения 
с посочените в чл. 57 специализирани ор­
ганизации и разглежда административните 
бюджети на тези специализирани организации 
с цел да направи препоръки на съответните 
организации.
Гласуване
Член 18
1. Всеки член на Общото събрание има 
един глас.
2. Решенията на Общото събрание по важ-
ни въпроси се приемат с мнозинство от две 
трети от присъстващите и гласуващи чле­
нове. Тези въпроси включват: препоръки за 
поддържане на международния мир и сигур­
ност, избиране на непостоянните членове на 
Съвета за сигурност, избиране на членовете 
на Икономическия и социален съвет, избира­
не на членовете на Съвета за попечителство 
съгласно параграф 1, буква „в“ на чл. 86, 
приемане на нови членове в Организацията, 
временно спиране упражняването на правата 
и привилегиите, произтичащи от качеството 
на член, изключване на членове, въпроси, 
отнасящи се до функционирането на система­
та за попечителство и бюджетните въпроси.
3. Решения по други въпроси, включително 
и определянето на допълнителни категории 
от въпроси, които следва да бъдат решава­
ни с мнозинство от две трети, се приемат с 
обикновено мнозинство от присъстващите и 
гласуващи членове.
Член 19
Член на Организацията на обединените на­
ции, който е закъснял с плащането на своите 
парични вноски в Организацията, не може да 
участва в гласуването в Общото събрание, ако 
общата сума на неговите просрочени вноски 
се равнява или надминава сумата на вноските, 
които той дължи за предшестващите две пъл­
ни години. Общото събрание може въпреки 
това да разреши на такъв член да участва в 
гласуването, ако то приеме, че неплащането 
се дължи на независещи от него причини.
Процедура
Член 20
Общото събрание се събира на редовни го­
дишни сесии и когато обстоятелствата налагат 
това – на извънредни сесии. Извънредните 
сесии се свикват от Генералния секретар по 
искане на Съвета за сигурност или на мно­
зинството от членовете на Организацията.
Член 21
Общото събрание приема свои процедур­
ни правила. То избира свой председател за 
всяка сесия.
Член 22
Общото събрание може да създава такива 
спомагателни органи, каквито то смята за 
необходими за изпълнението на неговите 
функции.
ГЛАВА V
СЪВЕТ ЗА СИГУРНОСТ
Състав
Член 23
1. Съветът за сигурност се състои от петна­
десет членове на Организацията. Китайската 
република, Франция, Съюзът на съветските 
социалистически републики, Обединеното 
кралство на Великобритания и Северна Ир­
ландия и Съединените американски щати са 
постоянни членове на Съвета за сигурност. Об­
щото събрание избира десет други членове 
на Организацията за непостоянни членове на 
Съвета за сигурност, като обръща специал­
но внимание на първо място на приноса на 
членовете на Организацията за поддържането 
на международния мир и сигурност и за пос­
тигането на другите цели на Организацията, 
а така също и на справедливото географско 
разпределение.
2. Непостоянните членове на Съвета за 
сигурност се избират за срок от 2 години. При 
първите избори на непостоянните членове, след 
увеличаване броя на членовете на Съвета за 
сигурност от единадесет на петнадесет, двама 
от четиримата допълнително избрани членове 
ще имат едногодишен мандат. Oттеглящ се 
член на Съвета за сигурност няма право на 
незабавно преизбиране.
3. Всеки член на Съвета за сигурност има 
един представител.